"ராஜ் டி.வி.யில் செய்திவாசிப்பாளர்தான் என் மீடியா என்ட்ரி. அதன்பிறகு நானும் பல டி.வி.யில பலவிதமான நிகழ்ச்சிகள் பண்ணிட்டேன். அந்த நேரத்தில் கோதண்டம் வேறொரு டி.வி.யில காமெடி நிகழ்ச்சி தொகுத்து வழங்கிட்டு இருந்தார். ஒரு கட்டத்துல இரண்டுபேரும், ஒரு டி.வி.யில காமெடி ஷோ பண்ண ஆரம்பிச்சோம். அங்க, அவர் ஷோ முடிச்சிட்டு வெளியில வரும்போது, நான் அப்போதான் உள்ளே போவேன். அப்படித் தான் எங்களுக்குள்ள நட்பு ரீதியான பழக்கம் ஏற்பட்டுச்சு. அதன்பிறகு கடந்த 2002-ல் இருந்து இரண்டு பேரும் சேர்ந்து நிகழ்ச்சி பண்ண ஆரம்பிச்சோம். அந்த நிகழ்ச்சி எல்லாம் செம ஹிட். நிறையப் பேர் வெளியிலேயும், கோயில் திருவிழாவிலும் எங்களை நிகழ்ச்சி பண்ண கூப்பிட்டாங்க. இப்படித்தான் நாங்க தொடர்ந்து பல நிகழ்ச்சிகள் பண்ணினோம். இப்படித்தான் இந்த இரட்டையர்கள் உருவானார்கள்."